6.

Følgende punkter indsættes efter punkt 12zu (Kommissionens afgørelse 2010/226/EU) i kapitel XV: »12zv. 32008 R 1272: Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1). Med henblik på denne aftale tilpasses bestemmelserne i forordning (EF) nr. 1272/2008 således: a) Liechtenstein er ikke forpligtet til at oprette en national helpdesk som omhandlet i artikel 44 i forordning (EF) nr. 1272/2008. I stedet opretter Liechtenstein et link til helpdesken for det tyske forbundsinstitut for arbejdssikkerhed og -sundhed (»BAuA«) på hjemmesiden for kontoret for miljøbeskyttelse, der er den kompetente myndighed i Liechtenstein, hvad angår kemikalier. b) Følgende bestemmelser finder ikke anvendelse for Norges vedkommende: i) Artikel 51 sammenholdt med artikel 4 og artikel 46, stk. 1, for så vidt angår kravene om klassificering, etikettering og/eller særlige koncentrationsgrænser for de stoffer eller stofgrupper, som er anført i del 3 i bilag VI til forordning (EF) 1272/2008 og nævnt i følgende liste. Norge kan kræve, at der anvendes en anden klassificering, etikettering og/eller særlige koncentrationsgrænser for dette stof Navn CAS-nr. Indeks-nr. Einecs acrylamid 79-06-1 616-003-00-0 201-173-7 ii) Artikel 51 sammenholdt med artikel 4 og artikel 46, stk. 1, for så vidt angår kravene om klassificering, etikettering og/eller særlige koncentrationsgrænser for de stoffer eller stofgrupper, som ikke er anført i del 3 i bilag VI til forordning (EF) nr. 1272/2008, og som er nævnt i følgende liste. Norge kan kræve, at der anvendes en anden klassificering, etikettering og/eller særlige koncentrationsgrænser for disse stoffer Navn CAS-nr. Indeks-nr. Elincs methylacrylamidoglykolat (indhold af acrylamid mindst 0,01 % og mindre end 0,1 %) 77402-05-2 [NOR-UNN-02-91] 403-230-3 methylacrylamidometoxyacetat (indhold af acrylamid mindst 0,01 % og mindre end 0,1 %) 77402-03-0 [NOR-UNN-03-01] 401-890-7 iii) Artikel 51 sammenholdt med artikel 4, artikel 9 og artikel 46, stk. 1, for så vidt angår blandinger, der indeholder stoffer som defineret i tilpasningstekst i) og ii) ovenfor. iv) Disse undtagelser finder ikke længere anvendelse fra den 1. juni 2012, såfremt Norge ikke i overensstemmelse med artikel 37, stk. 1, i forordning (EF) nr. 1272/2008 efterlever de forslag til en harmoniseret klassificering og mærkning, der blev forelagt Det Europæiske Kemikalieagentur den 1. juni 2009 til fremme af strengere bestemmelser om klassificering og mærkning. Hvis proceduren for harmonisering af klassificering og mærkning, der fastsættes i artikel 37 i forordning (EF) nr. 1272/2008, efterleves, evalueres undtagelserne inden den 31. december 2013. Hvis evalueringen taler for at bevare undtagelserne, kan Det Blandede EØS-udvalg træffe afgørelse om at fastholde dem, såfremt evalueringens konklusioner støtter op herom. Foreligger der ikke en sådan afgørelse inden den 1. juli 2014, finder undtagelserne ikke længere anvendelse fra denne dato. c) Den islandske og norske udgave af de sætninger, der omhandles i artikel 21 og artikel 22, fastsættes i henholdsvis tillæg 5 og 6. 12zw. 32010 R 0440: Kommissionens forordning (EU) nr. 440/2010 af 21. maj 2010 om gebyrer, der betales til Det Europæiske Kemikalieagentur i henhold til Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 126 af 22.5.2010, s. 1).«